kardosdrur/scandi-wiki huggingface dataset:
Nemlig.com

nemlig.com er et dansk online-supermarked, der leverer varer direkte til kunderne. Supermarkedet har ingen fysiske butikker. Det sælger dagligvarer, men der er også ind imellem spot-partier af andre varetyper såsom bøger og legetøj. 

Varerne bringes ud i hovedstadsområdet, udvalgte byer på Sjælland, omkring Odense samt i og omkring Aarhus, Skanderborg, Horsens og Randers og udvalgte byer i Sønderjylland.

Historie 
Aktieselskabet Nemlig.com A/S blev stiftet i 2010 og ejes af Intervare A/S i Brøndby. I regnskabsåret 2017/18 havde nemlig.com i gennemsnit 156 medarbejdere og et negativt resultat på -58,7 mio. danske kroner.

Kildeangivelser

Eksterne henvisninger 
 Websted

Etableret i 2010
Aktieselskabet af 1.8.2007
Distributionsvirksomheder i Danmark
Netsupermarkeder i Danmark
Urds brønd

Urds brønd eller Urds kilde (”skæbnebrønden") var i nordisk mytologi en hellig kilde under en af Yggdrasils rødder, hvor guderne mødtes for at holde ting og afsige dom. 

Under hver af Yggdrasils tre rødder springer en kilde frem. Under jætternes er det Mimers brønd med visdommens vand; under Asgård er det Urds brønd. Urd selv er den norne, der kender verdens og menneskenes skæbne. Fra Urds brønd henter nornerne hver dag vand til træet, og den dug, der falder fra dets blade, holder Jorden grøn. Nederst under træet ligger helvedesbrønden Hvergelmer, hvor dragen eller slangen Nidhug gnaver på træets rod.

Noter

Eksterne henvisninger

Steder i nordisk mytologi
Brun lemur

Den brune lemur (Eulemur fulvus) er en halvabe i familien af ægte lemurer. Den findes på øerne Madagaskar og Mayotte. Den brune lemur kan trods navnet variere i pelsfarve fra brun til gul og grålig. Ansigtet er dog altid mørkt og ofte med lyse pletter over øjnene. Kroppen måler 38-50 cm og den tykke, buskede hale er 46-60 cm lang. Halen holdes i en bue hen over ryggen, når den er på vandring. Den brune lemur færdes i skiftende grupper, der dels bevæger sig i træerne og dels på jorden i tropisk regnskov, hvor de lever af frugter, blade og harpiks. Flokkens medlemmer smører sig ind i urin, for at markere hvor de færdes.

Noter

Eksterne henvisninger 

Lemurer
Sort lemur

Den sorte lemur (Eulemur macaco) er en halvabe i familien af ægte lemurer. Den findes på den nordlige del af øen Madagaskar. Kropslængden er 30-45 cm med en busket hale på 40-60 cm. Hannen har sort pels, mens hunnen er rødbrun til grå i farven. De har begge en pelskrave omkring hovedet. Den sorte lemur lever i trækronerne i tropisk stedsegrøn skov i grupper på 5-15 medlemmer, der ledes af en gammel, erfaren hun. Til forskel fra de fleste andre lemurarter er den sorte lemur også aktiv om natten.

Noter

Eksterne henvisninger 

Lemurer
Nordendorfspænderne

Nordendorfspænderne eller Nordendorf fibulaerne er to alamanske fibulaer (fibler), en type bøjet dekoreret spænde (minder om en sikkerhedsnål) som blev fundet i Nordendorf i nærheden af Augsburg i Bayern, Tyskland. De er dateret til ca. 600–650 e.Kr. Udover spændernes kunstneriske og håndværksmæssige værdi har de betydning på grund af en runeinskription som gør dem til en af de ganske få kilder, der beskriver sydgermansk trosforestillinger af germansk religion.

Inskription indeholder gudenavnene Wodan (Odin), alamannernes øverste gud, og Donar (Thor), tordenguden, i den følgende inskription i skrevet med runer fra det ældre futhark-alfabet:

logaþorewodanwigiþonar

Det har blevet fortolket som:

Logaþore Wodan Wigiþonar

Logaþore 

Det virker sandsynligt at logaþore er navnet på en anden gud, og således henleder til en guddommelige triade, men det er ingen oplagt identifikation i bevarede kilder i henhold til sydgermansk mytologi som vi kender. Logaþore kan da enten være en helt lokal gud, eller noget helt andet. Både Lodur og Loke er dog blevet foreslået, men den etymologiske begrundelsen er spinkel eller spekulativ.

Den tyske forsker Klaus Düwel har fortolket logaþore som "magiker, troldmand" og har foreslået oversættelsen "Wodan og Donar er magikere/troldmænd", som kan indikere en tidlig kristen beskyttelse mod gamle guder, eller, på den anden side, være en påkaldelse af gudernes gavnlig eller helsebringende magt af en tilhænger af den gamle tro.

Se også 
 Pforzenspændet

Referencer 

Runologi
Germansk mytologi
Arkæologiske fund fra Tyskland
Oldsager fra Jernalderen
Odin
Grå lemur

Den grå lemur (Hapalemur griseus), eller grå halvlemur, er en halvabe i familien af ægte lemurer. Den er som andre lemurer udbredt på øen Madagaskar. Kroppen måler omkring 40 cm i længden. Det samme gør halen. Den grå lemur er ensfarvet grå og snuden er stump. Det er den eneste primat, der er tilpasset et liv i rørbevoksninger omkring søer og sumpe. Den svømmer godt, men springer normalt fra planteø til planteø, for at æde de friske skud. Den findes desuden i bambusskove. Den grå lemur færdes i grupper på oftest 3-5 individer ledet af en enkelt han.

Noter

Eksterne henvisninger 

Lemurer
Marianerfrugtdue

Marianerfrugtdue () er en dueart, der lever i øgruppen Marianerne i det nordvestlige Stillehav.

Noter 
 Avibase - the world bird database

Eksterne henvisninger 

Duefugle
Fugle fra Mikronesien
Ti kvinder fra Stralsund

Ti kvinder fra Stralsund er en blyantstegning i brunt blæk, tegnet af Melchior Lorck omkring 1571.Tegningen er 22.2 x 31.3 cm. Værket er del af en serie tegninger, som menes at have udgjort forlæg for træsnit, som skulle illustrere en planlagt bog om dragtens historie. Tegningen viser ti kvinder, som er stillet op for at vise forskellige dragter fra 1500-tallet. Kvinderne indtager forskellige positioner, som gør det muligt for Lorck at vise dragterne fra forskellige vinkler.

Tegningens herkomst 
Tegningen blev udstillet i Den Kgl. Kobberstiksamling, Statens Museum for Kunst i 1962, som derefter i marts 1966 erhvervede den fra den engelske Evelyn Collection ved hjælp af Konsul Georg Jorck og Hustru Emma Jorcks Fond.

Kunstneren Melchior Lorck 

Melchior Lorck er den første danskfødte kunstner, hvis livsværk er omfattende dokumenteret. Alligevel, og trods stor interesse fra danske og udenlandske forskere, er Lorck i bredere kredse en relativt ukendt kunstner. Hans forbindelser til Christian 3. og Ferdinand 1. førte ham vidt omkring i verden. Lorck dokumenterede sine iagttagelser på papir. Hans motivverden spændte vidt og omfattede byprospekter, arkitektur, hverdagsliv, dragtstudier, våben, redskaber og portrætter. Tegningerne blev senere omsat til træsnit og kobberstik og udgivet i bogværker. Fra hans ungdomstid og studierejser er der bevaret tegninger, kobberstik og træsnit, som viser påvirkning fra Lucas Cranach og Albrecht Dürer.

Noter

Litteratur 

 Fischer, Bencard and Rasmussen, Melchior Lorck I-IV, Copenhagen: Vandkunsten Publishers and The Royal Library, 2009-2010. 
 Fischer, Erik, and Melchior Lorichs. Melchior Lorck i Tyrkiet. København: Statens Museum for Kunst, Den Kongelige Kobberstiksamling, 1990. 
 Fischer, Melchior Lorck. En dansk vagants levnedsløb i det 16. aarhundrede, Fund og Forskning, XI, 1962 (https://tidsskrift.dk/index.php/fundogforskning/article/viewFile/1875/3193)
 Hanne Kolind Poulsen, At brande Frederik II: Om Melchior Lorcks kobberstik-portræt af Frederik II, SMK Art Journal, 2006, p. 23-35. (http://www.smk.dk/fileadmin/user_upload/Dokumenter/om-museet/forskning/Journal_2006/hannekolind_atbrandeFrederik_DK.pdf )

Tegninger
En sibylles bekendelser

En sibylles bekendelser er en essaysamling skrevet i 1976 af Tove Ditlevsen, samme år hun døde. Det var noget af det sidste hun skrev.

Litteratur fra Danmark
Litteratur i 1976
Colistin

Colistin eller polymyxin E er et antibiotikum, der produceres af visse stammer af Paenibacillus polymyxa var. colistinus. Colistin er en blanding af to cykliske polypeptider colistin A og B

Da colistin binder til de Gram-negative bakteriers lipopolysaccharid (LPS, også kaldet endotoxin), er det som antibiotikum effektivt mod de fleste Gram-negative baciller.

Colistin er en årtier gammel medicin, der faldt i unåde på grund af sin nefrotoksicitet. Det er fortsat et af de sidste forsvar over for multiresistente Pseudomonas aeruginosa, Klebsiella pneumoniae og Acinetobacter. NDM-1 metallo-beta-lactamase multidrug-resistente enterobakterier har også vist en modtagelighed over for colistin.

Colistin blev tidligere givet som intramuskulær injektion mod Gram-negative infektioner, men benyttes nu mest som aerosol ved cystisk fibrose.

Colistinresistens er blevet identificeret både i Europa, USA og Kina i Escherichia coli stamme SHP45, hvor resistensen er båret af et plasmid med mcr-1-genet. MRSA-bakteriestammer kan udvikle en ikke-genetisk multiresistens ved behandling med colistin.

Se også

 Polymyxin

Eksterne links og henvisninger 

 What will happen when antibiotics stop working? The Conversation 2016

Lægemidler
Biokemi
Mellemkødsbrok

Mellemkødsbrok er en broktype, der involverer mellemkødet (bækkenbunden). Brokket kan indeholde væske, fedt, enhver del af tarmen, endetarm, eller blæren. Det er kendt at forekomme i mennesker, hunde og andre pattedyr, og optræder ofte som en pludselig hævelse til den ene side (undertiden begge sider) af anus.

En almindelig årsag til mellemkødsbrok skyldes kirurgi i mellemkødsområdet. Mellemkødsbrok kan også forårsages af overdreven belastning af at have afføring. Andre årsager omfatter prostata eller urinvejssygdomme, forstoppelse, analkirtelsygdomme (hos hunde), eller diarré. Amputation af levator ani-musklen eller sygdom i pudendusnerven kan også bidrage til en mellemkødsbrok.

Delvist oversat fra: Perineal hernia 

Sygdomme
Shanghai Sharks

Shanghai Sharks er et kinesisk Basketball Association hold baseret i Shanghai, Kina.

Kilder 

Basketballklubber
Sport i Kina
Sharks
Birkegårdens Haver

Birkegårdens Haver er et 33.000 m2 stort haveanlæg beliggende i Tågerup, få kilometer øst for Ruds Vedby. Anlægget blev indviet i juli 1996, og er ejet og drevet af ægteparret Merry og Finn Sørensen, samt datteren Annett. Det er Kalundborg Kommunes mest besøgte turistattraktion, med 41.000 betalende gæster i 2015.

Anlægget har blandt andet fem forskellige havetyper, hvor den japanske have på 10.000 m2 er landets største. Udover haver og planter, findes blandt andet dyr som mohairgeder, camerounfår og hængebugsvin.

Referencer

Eksterne henvisninger 
 Birkegårdens Havers officielle websted

Haver i Danmark
Forlystelsesparker i Danmark
Bygninger, konstruktioner og anlæg i Kalundborg Kommune
Etableret i 1996
Syracuse (New York)

Syracuse er en by i Onondaga County i den amerikanske delstat New York. Ved folketællingen i 2013 havde byen 258.959 indbyggere. Byen er administrativt centrum (county seat) i Onondaga County. Byen er opkaldt efter den sicilianske by Siracusa.

Syracuse fungerer som centrum for økonomi og uddannelse i delstatens centrale dele. Byen er beliggende i et slettelandskab ca. 50 km fra Lake Ontario og ca. midt i mellem byen Buffalo og hovedstaden Albany.

Syracuse har mere end 10 større arbejdsgivere, der hver især beskæftiger mere end 2.000 ansatte. Den største arbejdsplads er Syracuse University med 7.400 ansatte.

Kendte personer fra Syracuse 
 Tom Cruise
 Eric Carle, barnebogforfatter, født i Syracuse

Referencer

Eksterne henvisninger 

Byer i New York
Syracuse

Syracuse er navnet på flere byer i USA, herunder:

 Syracuse, New York

 Syracuse, Indiana
 Syracuse, Kansas
 Syracuse, Missouri
 Syracuse, Nebraska
 Syracuse, Ohio
 Syracuse, Utah

Se også 
 Syracuse University, i Syracuse, New York
 Siracusa, en by på Sicilien, som mange af de amerikanske byer er opkaldt efter
Mangehøje (Jelling)

Mangehøje  er en to sporet omfartsvej der går nord om Jelling. Vejen er en del af sekundærrute 442 der går imellem Give og Vejle.
Den er med til at lede trafikken der skal mod Give eller Vejle uden om Jelling, så byen ikke bliver belastet af for meget trafik.

Vejen forbinder Herningvej i vest med Vejlevej i øst, og har forbindelse til Tørringvej, og ender i Vejlevej.

Kilder 

Jelling
Omfartsveje i Danmark
Tingvejen (Grindsted)

Tingvejen  er en to sporet omfartsvej der går syd om Grindsted. Vejen er en del af primærrute 30 der går imellem Esbjerg og Horsens, primærrute 28 mellem Lemvig og Fredericia, samt sekundærrute 487 mellem Varde og Give.

Den er med til at lede trafikken der skal mod Esbjerg, eller Billund, uden om Grindsted, så byen ikke bliver belastet af for meget trafik.

Vejen forbinder Tingvejen i syd med Tingvejen i nord, og har forbindelse til Vejle Landevej, Ribe Landevej og Søndre Ringvej.

Kilder 

Grindsted
Omfartsveje i Danmark
Eva Tind

Eva Tind (født 18. februar 1974 i Pusan, Sydkorea) er en dansk forfatter, billedkunstner, filmskaber uddannet fra Kunstakademiets Arkitektskole i 2001.

Eva Tind debuterede på Gyldendal i 2009 med digtsamlingen do og modtog for udgivelsen Klaus Rifbjergs debutantpris for lyrik af Det Danske Akademi. I 2015 tildelt Statens Kunstfonds tre-årige arbejdslegat og i 2016 modtager af Otto Rungs forfatterlegat.

Udgivelser 
 do (digte), Gyldendal, 2009
 eva + adolf (digte), Gyldendal, 2011
 Rosenvej (roman), Gyldendal, 2012
 Objet fabriqué (digte), House of Fountain, Norge, 2013
 Han, Gyldendal (roman), Gyldendal, 2014
 Astas skygge (portræt), Gyldendal, 2016
 Ophav (roman), Gyldendal, 2019
 Kvinden der samlede verden (roman), Gyldendal, 2021
 Citronbjerget (roman), Gyldendal 2023

Udstillinger 
 Forårsudstillingen Charlottenborg, 2005
 Liv og Døden, Statens Museum for Kunst, 2011-2012
 Eva + Adolf, Det Kgl. Bibliotek, 2012
 Panorama, soloudstilling, Traneudstillingen i Gentofte, 2014

Filmografi 
 Himmelskibet, 2013
 This Is Not The End of The World, CPH:DOX, Göteborg Filmfestival, 2014
 En rød løber for Asta Nielsen, 2016

Eksterne henvisninger 
 Officielle hjemmeside 
 Eva Tind  på Gyldendal:
 Eva Tind  på Litteratursiden
 Eva Tind på Forfatterweb
 Eva Tind  på Den Store Danske
 Eva Tind  på Tranen.nu

Romanforfattere fra Danmark
Billedkunstnere fra Danmark
Digtere fra Danmark
Personer i Kraks Blå Bog
Großensee (Holsten)

Großensee er en kommune og by i det nordlige Tyskland, beliggende i Amt Trittau under Kreis Stormarn. Kreis Stormarn ligger i den sydøstlige del af delstaten Slesvig-Holsten.

Geografi 
Großensee ligger godt 20 kilometer nordøst for Hamborg og omkring otte kilometer sydøst for Ahrensburg. Bundesstraße 404 der forbinder Kiel med Lauenburg, går lige øst for kommunen.

Eksterne kilder/henvisninger 

  

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Hamfelde (Stormarn)

Hamfelde er en kommune og by i det nordlige Tyskland, beliggende i Amt Trittau under Kreis Stormarn. Kreis Stormarn ligger i den sydøstlige del af delstaten Slesvig-Holsten.

Geografi 
Hamfelde ligger omkring 27 kilometer øst for Hamborg, ved floden Bille, over for Hamfelde i Lauenburg på den modsatte bred.

Eksterne kilder/henvisninger 

  

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Brogårdsvej (Aabybro)

Brogårdsvej  er en fire sporet omfartsvej der går vest om Aabybro. Vejen er en del af primærrute 55 der går imellem Hirtshals og Aalborg.

Den er med til at lede trafikken der skal mod Hirtshals Hjørring eller Aalborg, uden om Aabybro, så byen ikke bliver belastet af for meget trafik.

Vejen forbinder den fra nord kommende Omfartsvejen med Aalborgvej mod syd, og har forbindelse til Toftegårdsvej og Thisted Landevej.

Kilder 

Aabybro
Omfartsveje i Danmark
Aalborgvej (Aabybro)

Aalborgvej  er en fire sporet omfartsvej og er en forsættelse af Brogårdsvej og går syd om Aabybro. Vejen er en del af primærrute 55 der går imellem Hirtshals og Aalborg og primærrute 11 der går imellem Aalborg og Tønder.

Den er med til at lede trafikken der skal mod Hirtshals, Hjørring, Thisted og Aalborg uden om Aabybro, så byen ikke bliver belastet af for meget trafik.

Vejen forbinder Brogårdsvej vest med Aalborgvej i øst, og har forbindelse til Thisted Landevej, og Thisted Ny Aabyvej.

Kilder 

Aabybro
Omfartsveje i Danmark
Det islandske højland

Det islandske højland dækker det meste af de indre områder af Island. Det ligger stort set i en højde over 400-500 meter og er stort set ikke beboet. Området får ganske lidt regn eller sne og nedbøren bliver ikke længe på bakken. Området er derfor hovedsagelig en ørken med grå, sort eller brun jord, lava og vulkansk aske. Et par oaselignende områder, som Herðubreiðarlindir nær Askja ligger nær elverne.

Islændingerne deler højlandet op i:
 Háls, som er brede fjeldrygge mellem dalene, sådansom den nær Langavatn nord for Borgarnes; eller
 Heiði, som er det virkelige højland, som det er langs vejen Sprengisandur.

De fleste af de mange isbræene, som Vatnajökull, Langjökull og Hofsjökull, er en del af Det islandske højland. Vegetation findes stort set kun langs smeltevandselvene. Det er også fare for jøkelløb.

Store dele af højlandet har vulkansk aktivitet, som Landmannalaugar og området omkring Askja og Herðubreið.

Højlandet kan kun krydses om sommeren (juni til august). Resten af året er vejene lukkede. De mest kendte veje i højlandet er Kaldidalur, Kjölur og Sprengisandur. De fleste af vejene kræver firehjulstrukne køretøjer for at krydse elvene. Kjölur kan derimod bruges af normale biler og er derfor en populær rute.

Se også 
 Vulkansk aktivitet på Island

Eksterne lhenvisninger 
 Billede fra www.islandsmyndir.is 
 Vejforhold 

Islands geografi
Bubbers Badekar

Bubbers Badekar var et dansk børne-tv-program med Niels Christian Meyer som vært, også kendt som Bubber – et navn han har haft fra barnsben.

Programmet opstod i 1988 som en del af morgenprogrammet Morgenflimmer på den københavnske lokal-tv-station Kanal 2. Programmet var udskældt for Bubbers kække og barnlige måde at tale til seerne, der var et nybrud i dansk børne-tv, men det var populært hos børnene.

I 1990 flyttede programmet til landsdækkende tv på TV 2 under navnet Sytten-nul-dut, som var en reference til sendetidspunktet lørdag kl. 17.00. I folkemunde var programmet dog fortsat kendt under navnet Bubbers Badekar.

Programmet var bygget op omkring Bubber, der iklædt bredstribet trøje, smækbukser og omvendt kasket sad i sit badekar – uden vand i – og læste op fra børnebøger, præsenterede seernes indsendte tegninger og viste små film på fjernsynet i badekarret.

Et fast element var, at seerne kunne ringe ind til programmet. Via tv-skærmen kunne de “finde Holger” ved at dirigere kameraet rundt i et opslag i en Find Holger-bog, og de fik lov at synge en sang, der fik den mekaniske “rockblomst” til at danse. Opkaldet sluttede ved, at Bubber og seeren skulle se, hvem af dem der kunne lægge på først.

Udover Bubber optrådte figuren General Dryptud, spillet af Arne Siemsen, såvel ved badekarret som i små film. I de små film optrådte også kamelen Johanna. Figurerne General Dryptud (under navnet Generalen) og Johanna optrådte i 2001 på egen hånd i filmen Ørkenens juvel.

Titelmelodien til Sytten-nul-dut blev årets mest solgte single i 1990 med 40.000 solgte eksemplarer.

Referencer 

Børneprogrammer fra Danmark
TvDanmark
Tv-programmer fra TV 2 Danmark
Danske tv-serier fra 1980'erne
Danske tv-serier fra 1990'erne
Herminoner

Herminonerne (hermionerne) var ifølge blandt andet Tacitus en af de tre oprindelige folkegrupper af vestgermanerne i Centraleuropa omtrent modsvarende det nuværende Tyskland med tilgrænsende områder. Ifølge Tacitus var de andre grupper ingævonerne og istævonerne. De tre grupper skulle gå tilbage til guden Tvisto, der var født af jorden, og som havde sønnen Mannus, som atter havde tre sønner, som de tre stammegrupper.

Til herminonerne hørte oprindeligt også sveberne og beslægtede stammer fra anglerne og sakserne i nord til markomannerne i syd. De havde blandt andet en fælles religion med dyrkelse af hellige lunde, hvor den fornemmeste lå i Ziu-Irmin i hermundurernes land.

Herminonerne beboede ved vor tidsregnings begyndelse sammen med sveberne i stort set omtrent modsvarende det tidligere Østtyskland mellem Weser og Oder-Neisse samt de svebiske folk som bosatte sig nord om grænsen ved Donau. Foruden sveberne var hermundurerne de mægtigste og de beboede omtrent det nuværende Bayern. Blandt øvrige herminonske stammer kan nævnes cheruskerne hvorfra Arminius stammede.

Noter

Litteratur 

 Thomas Grane: "Romerske kilder til Germaniens geografi og etnografi" (Sejrens triumf. Norden i skyggen af det romerske imperium; Nationalmuseet 2003; ; s. 126-147)
 Allan A. Lund: De etnografiske kilder til Nordens tidlige historie; Wormanium, Aarhus 1993; 

Germanske stammer
Istævonere

Istævonerne var en af de tre oprindelige folkegrupper af Vestgermanerne i det nuværende Tyskland ifølge Tacitus, sammen med herminonerne (inklusive sveberne) og ingævonerne). Istævoner var på Tacitus tid bosatte ved Rhinen ned til Neckar og frem til Weser. De beherskede den store grænseflods to bredder med undtagelse af Schwarzwald, hvor en svebisk stamme boede. Dette faktum gav dem dog ingen større magt efter som de, til trods for at de var i slægtsskab, ikke samarbejdede men levede i småstammer.

Istævoner mægtigste folkestamme var chatterne, og andre stammer var blandt andre sigambrere og tenkterere.

Noter

Litteratur 

 Thomas Grane: "Romerske kilder til Germaniens geografi og etnografi" (Sejrens triumf. Norden i skyggen af det romerske imperium; Nationalmuseet 2003; ; s. 126-147)
 Allan A. Lund: De etnografiske kilder til Nordens tidlige historie; Wormanium, Aarhus 1993; 

Germanske stammer
Vietnamesisk hængebugsvin

Vietnamesisk hængebugsvin (Sus scrofa vittatus) er en griserace af vildsvinet med oprindelse i området omkring Vietnam og Thailand i Asien. Racen er betydelig mindre end vestlige griseracer, men størrelsen varierer alligevel betragtelig. Et fuldvoksent dyr kan veje fra 25 kg til over 130 kg, og bliver i gennemsnit 15 år gamle.

Vietnamesisk hængebugsvin refereres ofte kun som hængebugsvin, selvom der også findes et kinesisk hængebugsvin. Dette er dog meget mere sjældent i Vesten, og bliver gerne en del større end de vietnamesiske varianter.

Eksterne henvisninger 

 Hængebugsvin på elsesminde.dk

Vildsvin
Svineracer
Tågerup (Kalundborg Kommune)

Tågerup er en bebyggelse få kilometer øst for Ruds Vedby i Reerslev Sogn, Kalundborg Kommune.

Kommunens bedst besøgte turistattraktion, haveanlægget Birkegårdens Haver, er beliggende i Tågerup.

Eksterne henvisninger 
 Birkegårdens Havers officielle websted

Lokaliteter i Kalundborg Kommune